ai4bharat/Pralekha huggingface dataset:
কৃষিমন্ত্রক
পিএম-জিকেওয়াই-এর আওতায় রাজ্য ও কেন্দ্রশাসিত অঞ্চলগুলির ১৩.৪ কোটি সুবিধাভোগীর মধ্যে ১.৭৮ লক্ষ মেট্রিক টন ডালশস্য বিতরণ
নয়াদিল্লি, ২৭ মে, ২০২০
পিএম-জিকেওয়াই যোজনার আওতায় ডালশস্য বিতরণঃ-
প্রধানমন্ত্রী গরিব কল্যাণ যোজনা -এর আওতায় রাজ্য ও কেন্দ্রশাসিত অঞ্চলগুলির জন্য ৪ লক্ষ ৫৭ হাজার মেট্রিক টন ডালশস্য সরবরাহ করা হয়েছে। এদের মধ্যে ১৩ কোটি ৪০ লক্ষ ৬১ হাজার সুবিধাভোগী ১ লক্ষ ৭৮ হাজার মেট্রিক টন ডালশস্য এই যোজনার মাধ্যমে পেয়েছেন।
লকডাউনের সময়ে নাফেডের ডালশস্য ও তৈলবীজ সংগ্রহঃ-
অন্ধ্রপ্রদেশ, তেলেঙ্গানা, কর্ণাটক, রাজস্থান, মহারাষ্ট্র, মধ্যপ্রদেশ, গুজরাট, উত্তরপ্রদেশ ও হরিয়ানা - এই নয়টি রাজ্য থেকে ৭ লক্ষ ৩৩ হাজার মেট্রিক টন ছোলা সংগ্রহ করা হয়েছে।
রাজস্থান, মধ্যপ্রদেশ, উত্তরপ্রদেশ, গুজরাট ও হরিয়ানা - এই পাঁচটি রাজ্য থেকে ৫ লক্ষ ৯১ হাজার মেট্রিক টন সরষে সংগ্রহ করা হয়েছে।
তামিলনাড়ু, তেলেঙ্গানা, অন্ধ্রপ্রদেশ, মহারাষ্ট্র, কর্ণাটক, মধ্যপ্রদেশ, গুজরাট ও ওডিশা - এই আটটি রাজ্য থেকে ২ লক্ষ ৪১ হাজার মেট্রিক টন অড়হরের ডাল সংগ্রহ করা হয়েছে।
রবিশস্যের বাজারজাত করার সময়েই গম সংগ্রহঃ-
২০২০-২১ রবিশস্য বাজারজাতকরণের সময়ে ৩ কোটি ৫৯ লক্ষ ১০ হাজার মেট্রিক টন গম এফসিআই-এর কাছে এসেছে। এর মধ্যে ৩ কোটি ৪৭ লক্ষ ৫৪ হাজার মেট্রিক টন গম কেনার কাজ শেষ হয়েছে।
প্রধানমন্ত্রী কিষাণ সম্মান নিধি  প্রকল্পঃ-
প্রধানমন্ত্রী কিষাণ সম্মান নিধি  যোজনার আওতায় লকডাউন শুরু হওয়ার পর আজ পর্যন্ত ৯ কোটি ৬৭ লক্ষ কৃষক উপকৃত হয়েছেন। তাঁদের জন্য এই প্রকল্পের আওতায় ১৯,৩৫০ কোটি ৮৪ লক্ষ টাকা বরাদ্দ করা হয়েছে।
(CG/CB/DM
প্রধানমন্ত্রীরদপ্তর
“উপগ্রহ ব্যবস্থার ক্ষেত্রে ভারত-ভুটান সহযোগিতা ভুটানের জনসাধারণের সঙ্গে আমাদের বিশেষ সম্পর্কের সাক্ষ্য বহন করে”
“যুগ্ম প্রচেষ্টায় উপগ্রহের সফল উৎক্ষেপণে আমি সাধুবাদ জানাই ডিআইটিটি ভুটান এবং ইসরো-কে”
ভারত-ভুটান যৌথ প্রচেষ্টায় উপগ্রহের সফল উৎক্ষেপণে দু’দেশের মহাকাশ গবেষণা সংস্থাকে অভিনন্দন প্রধানমন্ত্রীর
নয়াদিল্লি, ২৬ নভেম্বর, ২০২২
“উপগ্রহ ব্যবস্থার ক্ষেত্রে ভারত-ভুটান সহযোগিতা ভুটানের জনসাধারণের সঙ্গে আমাদের বিশেষ সম্পর্কের সাক্ষ্য বহন করে। যুগ্ম প্রচেষ্টায় উপগ্রহের সফল উৎক্ষেপণে আমি সাধুবাদ জানাই ডিআইটিটি ভুটান এবং ইসরো-কে।”
ভারত ও ভুটানের দ্বৈত প্রচেষ্টায় কৃত্রিম উপগ্রহের সফল উৎক্ষেপণে এইভাবেই ভুটানের তথ্যপ্রযুক্তি ও দূরসঞ্চার দপ্তর  এবং ভারতের মহাকাশ গবেষণা সংস্থা -র বিশেষ প্রশংসা করেছেন প্রধানমন্ত্রী শ্রী নরেন্দ্র মোদী।
প্রসঙ্গত উল্লেখ্য, এই সফল উৎক্ষেপণে বিশেষ আনন্দ প্রকাশ করেছেন মহামান্য ভুটানরাজও। তিনি তাঁর এই খুশির বার্তা ভুটানের প্রধানমন্ত্রীর মাধ্যমে পৌঁছে দিয়েছেন ভারতের প্রধানমন্ত্রীর কাছে।
PG/SKD/DM/
(
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী তথা বিশিষ্ট ডায়াবেটোলজিস্ট ডঃ জীতেন্দ্র সিং বলেছেন, মধুমেহ রুগীদের কাছে কোভিড বড় চ্যালেঞ্জ ছুঁড়ে দিয়েছে
নয়াদিল্লী, ২০ জুন, ২০২০
কেন্দ্রীয় মন্ত্রী তথা বিশিষ্ট ডায়াবেটোলজিস্ট ডঃ জীতেন্দ্র সিং আজ বলেছেন, মধুমেহ আক্রান্ত রুগীদের কাছে কোভিড বড় চ্যালেঞ্জ হয়ে উঠেছে। ওয়ার্ল্ড কংগ্রেস অফ ইন্ডিয়ান অ্যাকাডেমি অফ ডায়াবেটসের পক্ষ থেকে আয়োজিত এক অনুষ্ঠানে মুখ্য অতিথি হিসেবে অংশগ্রহণ করে ডঃ সিং একথা বলেন। এই প্রথমবার মধুমেহ রোগ সংক্রান্ত এ ধরণের অনুষ্ঠান অনলাইন প্ল্যাটফর্মে আয়োজন করা হয়েছে। এই উপলক্ষ্যে ডঃ সিং বলেন, চিকিৎসা শিক্ষা ক্ষেত্রের পাশাপাশি অন্যান্য বিষয়গুলিতেও কোভিড-১৯ পরিস্থিতি নতুন পদ্ধতি খুঁজে বের করতে সংশ্লিষ্ট বিভিন্ন পক্ষকে উসাহিত করছে। যার প্রমাণ মিলছে আন্তর্জাতিক স্তরে অনলাইনে এ ধরণের অনুষ্ঠান আয়োজনের মধ্যে দিয়ে।
ডঃ সিং ভারতে এ ধরণের অনুষ্ঠান আয়োজনের জন্য বিশিষ্ট এন্ডোক্রিনোলজিস্ট ডঃ শশাঙ্ক জোশী, ডঃ বংশী সাবু সহ অন্যান্য বিশিষ্ট চিকিসক যাঁরা এ ধরণের অনুষ্ঠান আয়োজনে উদ্যোগী হয়েছেন তাঁদের প্রশংসা করেন। অনুষ্ঠানে ইন্টারন্যাশনাল ডায়াবেটস ফেডারেশনের সভাপতি ডঃ ফ্রান্সিস জেভিয়ার, বিশিষ্ট ভারতীয় মধুমেহ রোগ বিশেষজ্ঞ ডঃ ভি মোহন, ডঃ অরবিন্দ গুপ্ত প্রমুখ উপস্থিত ছিলেন।
ডঃ সিং আরও বলেন, যারা মধুমহে রোগে আক্রান্ত তাদের রোগ প্রতিরোধক ক্ষমতা অন্যদের তুলনায় স্বাভাবিকভাবেই কম। তাই, এই ধরণের রুগীরা করোনার মতো ভাইরাস ঘটিত সংক্রমণের সহজ শিকার। এর পাশাপাশি এদের অন্যান্য উপসর্গও দেখা দেয়। যখন একজন রুগী মধুমেহ-র মতো রোগে আক্রান্ত হন তখন তাঁর যকৃত-ও প্রভাবিত হয়। এরফলে জটিল যকৃতের রোগ দেখা দেয়।
এরকম পরিস্থিতিতে মধুমেহ বিশেষজ্ঞদের বিশেষ ভূমিকার কথা উল্লেখ করে ডঃ সিং বলেন, রুগীদের রক্তে শর্করার পরিমাণ নিয়ন্ত্রণে রাখতে এবং ভাইরাস ঘটিত সংক্রমণ এড়াতে তাদের আগাম সচেতন এবং প্রয়োজনীয় পদক্ষেপ গ্রহণ করা জরুরি। তিনি আরও বলেন, যদিও ভারতে কোভিড আক্রান্ত মৃত্যুর সংখ্যা অন্যান্য দেশের তুলনায় কম তথাপি দেশে করোনায় যাদের মৃত্যু হয়েছে তাদের অধিকাংশেরই ডায়াবেটিসের মতো অন্যান্য উপসর্গ বা অন্য রোগ-ব্যাধি ছিল।
করোনা আমাদের বেঁচে থাকার ক্ষেত্রে নতুন পন্থা-পদ্ধতি গ্রহণের শিক্ষা দিয়েছে বলে উল্লেখ করে ডঃ সিং বলেন, বর্তমান এই জটিল পরিস্থিতি চিকিৎসকদের কাছেও নন-ফার্মালজিক্যাল বা চিরাচরিত চিকিৎসা ব্যবস্থার বাইরে অন্য পদ্ধতি গ্রহণের আবশ্যকতা তুলে ধরেছে। কোভিড মহামারী পরবর্তী সময়ে সামাজিক দূরত্ববিধি অনুসরণ তথা সংক্রামক রোগব্যাধি প্রতিরোধে যত্রতত্র থুতু ফেলার অভ্যাস পরিহার আমাদের আরও অনেক সংক্রামক ব্যাধি থেকে সুরক্ষা দিতে পারে বলেও ডঃ সিং অভিমত প্রকাশ করেন।
(CG/BD/NS
মানবসম্পদবিকাশমন্ত্রক
সংগ্রহালয় অনুদান প্রকল্পের আওতায় আঞ্চলিক সংগ্রহালয়গুলির উন্নয়নে সংস্কৃতি মন্ত্রকের আর্থিক সাহায্য
নয়াদিল্লি, ১৬ জুলাই, ২০১৯
সংগ্রহালয় অনুদান প্রকল্পের আওতায় সংস্কৃতি মন্ত্রক আঞ্চলিক, রাজ্য ও জেলাস্তরে চালু সংগ্রহালয়গুলির আধুনিকীকরণ ও মানোন্নয়ন সহ নতুন সংগ্রহালয় স্থাপনের জন্য রাজ্য সরকারের পাশাপাশি, সোসাইটিজ অ্যাক্টের অধীন বিভিন্ন সমিতি, স্বশাসিত সংস্থা, স্থানীয় সংস্থা এবং ট্রাস্ট বা অছি পরিষদগুলিকে আর্থিক সাহায্য দিয়ে থাকে। লোকসভায় সোমবার এক প্রশ্নের লিখিত জবাবে এই তথ্য জানিয়েছেন কেন্দ্রীয় সংস্কৃতি প্রতিমন্ত্রী শ্রী প্রহ্লাদ সিং প্যাটেল। তিনি আরও জানান, সুনির্দিষ্ট নীতি-নির্দেশিকা মেনে এবং প্রয়োজনীয় যাবতীয় নথিপত্র পেশ করে আর্থিক সাহায্যের জন্য মন্ত্রকের কাছে আবেদন জানানো যায়। এর পর, বিশেষজ্ঞ কমিটি আর্থিক সাহায্যের প্রস্তাবগুলি খতিয়ে দেখে থাকে। তিনি আরও জানান, প্রকল্প খাতে মোট খরচের ৮০ শতাংশ পর্যন্ত আর্থিক সহায়তা হিসাবে পাওয়া যায়। সিকিম সহ উত্তর-পূর্বাঞ্চলীয় রাজ্যগুলির জন্য সাহায্যের পরিমাণ ৯০ শতাংশ। বাকি ২০ শতাংশ খরচ সংশ্লিষ্ট সংগঠন বা প্রতিষ্ঠানগুলিকে বহন করতে হয়। কর্পোরেট সামাজিক দায়িত্ব পালনের মাধ্যমে আর্থিক সহায়তা পাওয়ার কোনও সংস্থান প্রকল্পের আওতায় নেই বলেও শ্রী প্যাটেল জানান।
CG/BD/SB
(Visitor Counter : 69
প্রতিরক্ষামন্ত্রক
স্বর্নিম বিজয় বর্ষের বিজয় মশাল আন্দামান ও নিকোবর দ্বীপপুঞ্জের মায়া বন্দরে গিয়ে পৌঁছেছে
নতুন দিল্লি, ০৯ আগস্ট, ২০২১
বিশেষ বৈশিষ্ট্য সমূহ-
বিজয় মশাল নিয়ে আন্দামান নিকোবর কমান্ডের সাইকেল অভিযান-
কিশোরী নগরের একটি সরকারি মাধ্যমিক বিদ্যালয়ে বিজয় মশাল নিয়ে যাওয়া হয়-
১৯৭১ সালের যুদ্ধে ভারতের জয় নিয়ে বিদ্যালয়ের ছাত্র-ছাত্রীদের মধ্যে সচেতনতা সৃষ্টি-
গত চার দিনে সাইকেল আরোহীরা ৩০০ কিলোমিটার অতিক্রম করেছে-
স্বর্নিম বিজয় বর্ষ উপলক্ষে আন্দামান ও নিকোবর কমান্ডের বিজয় মশাল সহ সাইকেল অভিযান ৮ আগস্ট মায়া বন্দরে গিয়ে পৌঁছেছে। গত চারদিন ধরে সাইকেল আরোহীরা ৩০০ কিলোমিটার যাত্রা করেছেন। বিজয় মশালটি কিশোরী নগরের একটি সরকারি মাধ্যমিক বিদ্যালয়ে রাখা রয়েছে। এই বিজয় মশালটি জেলা প্রশাসনের আধিকারিক, সশস্ত্র বাহিনীর অভিজ্ঞরা এবং ওই বিদ্যালয়ের প্রধান শিক্ষক গ্রহণ করেছেন। বিজয় মশালের সম্মানে বিদ্যালয়ের ছাত্র ছাত্রীরা একটি সংস্কৃতিক অনুষ্ঠানের আয়োজন করে।
১৯৭১ সালে ভারত- পাকিস্তান যুদ্ধে ভারতের বিজয় স্মরণে সাইকেল-আরোহীরা অডিও ভিসুয়াল ছাত্রছাত্রীদের মধ্যে সচেতনতা মূলক প্রচার অভিযান চালান। সাইকেল আরোহীর ছাত্র-ছাত্রীদের সশস্ত্র বাহিনীতে যোগ দিতে উদ্বুদ্ধ করেন এবং সেইসঙ্গে অ্যাডভেঞ্চার ও খেলাধুলাকে তাদের জীবনের একটি গুরুত্বপূর্ণ অংশ হিসাবে গ্রহণ করার জন্য উৎসাহিত করেন।
বিদ্যালয়ের কর্মকর্তা থেকে শুরু করে ছাত্র-ছাত্রীদের স্মারক উপহার দেওয়া হয়।
এই সাইকেল অভিযান শেষ পর্যায়ে দিগলিপুরের ক্রীড়াঙ্গনে ৯ আগস্ট গিয়ে পৌঁছবে।
CG/SB
(Visitor Counter : 114
নারীওশিশুবিকাশমন্ত্রক
কেন্দ্রীয় মন্ত্রী স্মৃতি ইরানি শিশু অধিকার সম্পর্কিত জাতীয় কর্মশিবিরের উদ্বোধন করেছেন
গণতন্ত্রের সর্বোত্তম পরীক্ষাই হল আমরা যদি নাগরিক হিসেবে, জাতি হিসেবে আমাদের শিশুদের ন্যায়বিচার পৌঁছে দিতে পারি : শ্রীমতী ইরানি
নতুন দিল্লি, ২১ নভেম্বর, ২০২১
কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি জুবিন ইরানি বলেছেন, আমরা যদি নাগরিক হিসেবে, জাতি হিসেবে আমাদের শিশুদের কাছে সুবিচার পৌঁছে দিতে পারি, তাহলে সেটাই গণতন্ত্রের সর্বোত্তম পরীক্ষা। শিশু অধিকার সম্পর্কিত জাতীয় স্তরের এক কর্মশিবিরে ভাষণ দিতে গিয়ে শ্রীমতী ইরানি শিশু সুরক্ষা সম্পর্কিত বিভিন্ন দিক সম্পর্কে গুরুত্ব দেন। জাতীয় শিশু অধিকার সুরক্ষা কমিশন আয়োজিত এই কর্মশিবির আজাদি কা অমৃত মহোৎসবের অঙ্গ হিসেবে আয়োজন করা হয়েছে। শ্রীমতী ইরানি আরও বলেন, একটি গণতন্ত্রের প্রকৃত পরিচয় হল, কিভাবে সে শিশুদের সুরক্ষা দিয়ে থাকে।
মন্ত্রী আরও বলেন, শিশু অধিকার সুরক্ষা সম্পর্কে সমাজে সচেতনতা গড়ে তোলা জরুরী, যাতে সমগ্র সমাজ শিশুদের সুরক্ষা ও পুনর্বাসনে এগিয়ে আসতে পারে। শিশু অধিকার সুরক্ষায় মন্ত্রক একাধিক পদক্ষেপ নিয়েছে বলে জানিয়ে ইতিমধ্যেই সংসদে শিশুদের যৌন নিগ্রহ থেকে সুরক্ষার জন্য পক্সো আইন এবং নাবালক সুবিচার  আইন সংশোধন করা হয়েছে। অবশ্য, সমাজ ক্রমশ পরিবর্তনশীল, প্রশাসনিক নিয়ম-নীতিও সময়ের সঙ্গে সঙ্গে পাল্টাচ্ছে। তাই, এটা আমাদের দায়িত্ব যে পরিবর্তিত সময়ের সঙ্গে সঙ্গে বিভিন্ন চ্যালেঞ্জের সমাধানসূত্র খুঁজে বের করতেও প্রস্তুত থাকা।
শ্রীমতী ইরানি আরও বলেন, অনেকের মনে এরকম ধারণা রয়েছে যে, দুর্ব্যবহার কেবল দরিদ্র পরিবারের মধ্যেই সীমিত। আসলে শিশুদের উপর দুর্ব্যবহার কেবল দারিদ্রের জন্যই নয়, বরং স্বচ্ছল পরিবারগুলিতেও এধরণের ঘটনা ঘটে থাকে। তিনি কর্মশিবিরে অংশগ্রহণকারী সকলকে দারিদ্রের কারণে উদ্ভূত চ্যালেঞ্জগুলির ওপর নজর রাখার পাশাপাশি স্বচ্ছল পরিবারগুলিতে শিশুদের ওপর অমানবিক আচরণের ঘটনার প্রতি সতর্ক থাকার পরামর্শ দেন।
স্বাধীনতার ৭৫তম বার্ষিকী উদযাপন উপলক্ষে আয়োজিত এই কর্মশিবিরে শ্রীমতী ইরানি বলেন, আপনাদের কাঁধে আমাদের ভবিষ্যৎ প্রজন্মের স্বাধীনতা রয়েছে, যাতে তারা নির্ভয়ে বেড়ে উঠতে পারে, যাতে তারা আত্মবিশ্বাসের সঙ্গে এগিয়ে চলতে পারে। তাই ভবিষ্যৎ প্রজন্ম যদি সুবিচার চায় তবে তা দেওয়া যেতে পারে। একই সঙ্গে ভবিষ্যৎ প্রজন্ম যাতে এই বিশ্বাস নিয়ে বেড়ে উঠতে পারে, শিশুদের সুরক্ষায় আপনি যে কর্তব্য পালন করছেন, তা ভবিষ্যতেও সেই প্রজন্মের ক্ষেত্রে অটুট থাকবে। তিনি শিশুদের ওপর দুর্ব্যবহার এবং দুর্ব্যবহারের ঘটনা জানানো সম্পর্কে সচেতন করে তোলার ওপর গুরুত্ব দেন।
স্বাধীনতার ৭৫তম বার্ষিকী উদযাপনের অঙ্গ হিসেবে নারী ও শিশু কল্যাণ মন্ত্রক গত ১৪ থেকে ২১ নভেম্বর পর্যন্ত মহিলা ও শিশু কল্যাণে একাধিক কর্মসূচি গ্রহণ করেছে। সারা দেশে এধরণের কর্মসূচির আয়োজন করা হয়েছে, যেখানে শিশুদের অধিকার, তাদের পুষ্টি এবং চাইল্ড কেয়ার প্রতিষ্ঠানগুলিকে নিয়ে কর্মসূচির আয়োজন করা হয়েছে। সপ্তাহব্যাপী এধরণের কর্মসূচি গ্রহণের উদ্দেশ্যই ছিল শিশু অধিকার এবং তাদের সুরক্ষায় সচেতনতা গড়ে তোলা।
CG/BD/AS/
(Visitor Counter : 139
নির্বাচনকমিশন
জুন থেকে জুলাই মাসের মধ্যে কয়েকজন সদস্যের অবসরের প্রেক্ষিতে শূন্য পদগুলিতে রাজ্যসভার দ্বিবার্ষিক নির্বাচন
নয়াদিল্লী, ০১ জুন, ২০২০
রাজ্যসভায় ৬ জন সদস্যের কার্যকালের মেয়াদ জুন থেকে জুলাই মাসের মধ্যে শেষ হচ্ছে। এই প্রেক্ষিতে শূন্য পদগুলিতে নির্বাচনের ব্যাপারে নির্বাচন কমিশন বিজ্ঞপ্তি জারির সিদ্ধান্ত নিয়েছে। যে তিনটি রাজ্য থেকে রাজ্যসভায় ৬টি পদ শূন্য হতে চলেছে, সেই রাজ্যগুলি হল- অরুণাচলপ্রদেশ, কর্ণাটক এবং মিজোরাম।
জাতীয় বিপর্যয় ব্যবস্থাপনা আইনের আওতায় কেন্দ্রীয় স্বরাষ্ট্র সচিবের পক্ষ থেকে গত ৩০শে মে জারি করা নীতি নির্দেশিকা বিবেচনায় রেখে নির্বাচন কমিশন রাজ্যসভায় ওই ৬টি আসনে দ্বিবার্ষিক নির্বাচনের দিন-ক্ষণ ঘোষণা করেছে। কমিশনের পক্ষ থেকে জানানো হয়েছে, রাজ্যসভায় ওই ৬টি আসনের জন্য বিজ্ঞপ্তি জারি হবে দোশরা জুন। মনোনয়ন পত্র জমা দেওয়ার শেষ তারিখ ৯ই জুন। মনোনয়ন পত্রগুলি খতিয়ে দেখা হবে ১০ই জুন। মনোনয়ন পত্র প্রত্যাহারের শেষ তারিখ ১২ই জুন। ভোট গ্রহণ করা হবে ১৯শে জুন। ভোট গ্রহণের সময় সকাল ৯টা থেকে বিকেল ৪টে, এবং ভোট গণনা শুরু হবে বিকেল ৫টায়। সমগ্র নির্বাচনী প্রক্রিয়া শেষ হবে আগামী ২২শে জুনের মধ্যে। কমিশনের পক্ষ থেকে সিদ্ধান্ত নেওয়া হয়েছে, সংশ্লিষ্ট রাজ্যগুলির মুখ্য সচিবরা এই নির্বাচনের ব্যাপারে একজন করে উচ্চপদস্থ আধিকারিক নিয়োগ করবেন এবং ওই আধিকারিকরা নির্বাচনের যাবতীয় বন্দোবস্ত করবেন। এছাড়াও নির্বাচন কমিশন সংশ্লিষ্ট রাজ্যের মুখ্য নির্বাচনী আধিকারিকদের অবজারভার হিসেবে নিয়োগের সিদ্ধান্ত নিয়েছে।
(CG/BD/NS
কর্মী, জন-অভিযোগএবংপেনশনমন্ত্রক
রাজ্যের জন্য অতিরিক্ত পদের অনুমোদন
নয়াদিল্লি, ২৫ জুলাই, ২০১৯
কেন্দ্রীয় সরকার প্রতি পাঁচ বছর অন্তর রাজ্যগুলিতে ভারতীয় প্রশাসনিক পরিষেবা  এবং ভারতীয় পুলিশ পরিষেবা  আধিকারিকদের সংখ্যা এবং অনুপাত নিয়ে সংশ্লিষ্ট রাজ্য সরকারের সঙ্গে আলোচনা করে থাকে। এরপর রাজ্যের প্রয়োজন মতো আইএএস এবং আইপিএস আধিকারিকদের পদের সংখ্যা অনুমোদন দিয়ে থাকে।
২০১৬ সালের জুলাই মাস থেকে রাজ্যগুলির সঙ্গে এ ধরণের পর্যালোচনা প্রক্রিয়া চলছে।
চলতি বছরের জুলাই পর্যন্ত পাওয়া তথ্য অনুযায়ী সবচেয়ে বেশি আইএএস ৬২১টি পদ এবং ৫১৭টি আইপিএস পদ অনুমোদিত হয়েছে উত্তরপ্রদেশে।
পশ্চিমবঙ্গে ৩৭৮টি আইএএস পদ এবং ৩৪৭ টি আইপিএস-এর পদ অনুমোদিত হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানান উত্তর পূর্বাঞ্চলীয় স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, গণ-অভিযোগ, পেনশন, আনবিক শক্তি, মহাকাশ দপ্তরের প্রতিমন্ত্রী ডঃ জীতেন্দ্র সিং।
CG/SS/NS
(Visitor Counter : 108
স্বাস্থ্যওপরিবারকল্যাণমন্ত্রক
নোভেল করোনা ভাইরাস নিয়ে স্বাস্থ্যমন্ত্রী ও ক্যাবিনেট সচিব পর্যালোচনা বৈঠক করলেন
নয়াদিল্লি, ১ ফেব্রুয়ারি, ২০২০
নোভেল করোনা ভাইরাসের সংক্রমণ মোকাবিলায় প্রস্তুতি খতিয়ে দেখতে কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ নতুন দিল্লিতে মন্ত্রকের উচ্চপদস্থ আধিকারিকদের সঙ্গে পর্যালোচনা বৈঠকে মিলিত হন।
ক্যাবিনেট সচিবও এই ভাইরাসের প্রকোপ মোকাবিলায় প্রস্তুতি খতিয়ে দেখতে স্বাস্থ্য, অসামরিক বিমান পরিবহণ, বস্ত্র, ফার্মাসিউটিক্যাল প্রভৃতি দপ্তরের সচিবদের সঙ্গে বৈঠক করেন। এখনও পর্যন্ত ক্যাবিনেট সচিবের পৌরহিত্যে পাঁচটি পর্যালোচনা বৈঠক হয়েছে।
আজ অবধি ৩২৬টি বিমানের ৫২,৩৩২ জন যাত্রীর স্বাস্থ্য পরীক্ষা করা হয়েছে। ৯৭ জন যাত্রীকে পৃথক করে আসোলেশন ব্যবস্থায় পাঠানো হয়। এই যাত্রীদের মধ্যে ৯৮টি নমুনা পরীক্ষার জন্য পাঠানো হলে ৯৭টির ক্ষেত্রেই এই ভাইরাস সংক্রমণের কোন প্রমাণ পাওয়া যায়নি। কেরলে পাওয়া ব্যক্তির নিশ্চিত ভাইরাস সংক্রমণের ঘটনায় নজর রাখা হচ্ছে। বর্তমানে ঐ ব্যক্তিও স্থিতিশীল রয়েছেন বলে জানা গেছে। এছাড়াও, স্বাস্থ্য সচিব ভিডিও কনফারেন্সের মাধ্যমে বিভিন্ন দেশ থেকে আগত যাত্রীদের স্বাস্থ্য পরীক্ষার প্রক্রিয়া খতিয়ে দেখেন। চিন ও হংকং থেকে আসা যাত্রীদের পাশাপাশি, সিঙ্গাপুর ও থাইল্যান্ড থেকে আসা বিমানের যাত্রীদেরও বিমানবন্দরেই স্বাস্থ্য পরীক্ষা করা হয়েছে। এই ভিডিও কনফারেন্সে অসামরিক বিমান পরিবহণ সচিব শ্রী প্রদীপ সিং খারোলা সহ ২১টি রাজ্যের স্বাস্থ্য সচিব, বিমানবন্দরের জনস্বাস্থ্য আধিকারিকরা সহ অভিবাসন দপ্তর ও বহিঃশুল্ক দপ্তরের আধিকারিকরাও উপস্থিত ছিলেন।
এদিকে আজ চিনের উহান থেকে ৩২৪ জন ভারতীয় নাগরিক দেশে পৌঁছেছেন। এঁদের মধ্যে ১০৪ জন যাত্রীকে আইটিবিপি-র চাওলা শিবিরে এবং ২২০ জনকে মানেসার শিবিরে রাখা হয়েছে। এঁদের সকলের শারীরিক অবস্থার ওপর নজর রাখা হচ্ছে।
CG/BD/DM
(Visitor Counter : 99
প্রধানমন্ত্রীরদপ্তর
গুজরাটের একতা নগরে অভিনব ‘মিয়াওয়াকি ফরেস্ট’ ও ‘মেজ গার্ডেন’ জাতির উদ্দেশে উৎসর্গ করলেন প্রধানমন্ত্রী
নয়াদিল্লি, ৩০ অক্টোবর ২০২২
গুজরাটের একতা নগরে ‘মেজ গার্ডেন’ এবং ‘মিয়াওয়াকি অরণ্য’ আজ জাতির উদ্দেশে উৎসর্গ করেন প্রধানমন্ত্রী শ্রী নরেন্দ্র মোদী।
তিনি ‘মিয়াওয়াকি অরণ্য’ পথে বুদ্ধ মূর্তি পরিদর্শনের পর ‘মেজ গার্ডেন’-এর দিকে যাত্রা করেন। সেখানে তিনি একটি নতুন প্রশাসনিক ভবন, বিশ্রাম গৃহ এবং ওওয়াইও হাউজ বোটের উদ্বোধন করেন। ‘মেজ গার্ডেন’-এর মধ্য দিয়ে তিনি হেঁটেও যান।
প্রসঙ্গত উল্লেখ্য, ‘স্ট্যাচু অফ ইউনিটি’ স্থলে ‘মিয়াওয়াকি অরণ্য’ এবং ‘মেজ গার্ডেন’ হল দুটি নতুন আকর্ষণ। চার বছর আগে ‘স্ট্যাচু অফ ইউনিটি’র আবরণ উন্মোচনকালে প্রধানমন্ত্রী আগ্রহ প্রকাশ করেছিলেন ঐ স্থানটিকে একটি অন্যতম পর্যটন আকর্ষণ রূপে গড়ে তোলার। এ পর্যন্ত ৮০ লক্ষেরও বেশি পর্যটক ‘স্ট্যাচু অফ ইউনিটি’ স্থলটি ঘুরে দেখেছেন।
‘মেজ গার্ডেন’টিতে রয়েছে ২,১০০ মিটারের মতো গোলকধাঁধার পথ। এটি হল দেশের বৃহত্তম ‘মেজ গার্ডেন’। মাত্র আট মাসের মধ্যেই একতা নগরের ‘মেজ গার্ডেন’-এর নির্মাণ কাজ সম্পূর্ণ হয়। এই গার্ডেনটি গড়ে তোলা হয়েছে ‘যন্ত্র’-এর আকারে যা কিনা ইতিবাচক শক্তির উৎস। এই ধরনের নকশা পছন্দ করার বিশেষ কারণ হল পথ বা রাস্তা তৈরির একটি জটিল নেটওয়ার্ককে সকলের সামনে এক অন্যতম আকর্ষণ হিসেবে তুলে ধরা। গার্ডেনের গোলকধাঁধা পথে যেতে যেতে পর্যটকদের মনে এর রহস্য উদঘাটনের জেদ চেপে যায়। এইভাবে গোলকধাঁধার মধ্যে বিভ্রান্তি সত্ত্বেও সঠিক পথে বেরোনোর উপায়টি খুঁজে বের করার চ্যালেঞ্জকে তাঁরা আগ্রহের সঙ্গেই গ্রহণ করেন। এই গার্ডেনটিতে অরেঞ্জ জেমিনি, মধুকামিনী, গ্লোরিবাওয়ার এবং মেহেন্দি গাছের ১ লক্ষ ৮০ হাজার চারা লাগানো হয়েছে। আরও মজার বিষয় হল, যে স্থানটিতে এই গার্ডেন গড়ে তোলা হয়েছে তা ছিল এক সময় জঞ্জাল ও আবর্জনার একটি স্তুপবিশেষ। এইভাবেই একটি অব্যবহৃত পতিত জমির সৌন্দর্যায়নের মাধ্যমে চারপাশের পরিবেশকে আরও মনোরম করে তোলা হয়েছে। এই উদ্যান এখন বিভিন্ন ধরনের পাখি, প্রজাপতি ও মৌমাছির মুক্তাঞ্চল হয়ে উঠেছে।
একতা নগরের পর্যটন আকর্ষণের ক্ষেত্রে আরও একটি নবতম সংযোজন ‘মিয়াওয়াকি অরণ্য’। প্রখ্যাত জাপানি উদ্ভিদ বিশেষজ্ঞ তথা পরিবেশবিদ ডঃ আকিরা মিয়াওয়াকির নামানুসারে এই অরণ্যের নামকরণ করা হয়েছে। এখানে বিভিন্ন প্রজাতির এমন কিছু গাছের চারা বসানো হয়েছে যেগুলি ঘন সন্নিবদ্ধ অবস্থায় শহর এলাকার মধ্যেও এক ঘন অরণ্যের পরিবেশ ও সৌন্দর্য এনে দিতে পারে। এখানকার চারাগাছগুলি বসানো হয়েছে এমনভাবে যাতে তা দ্রুত দশগুণ বৃদ্ধি পায়। ফলে, অরণ্যটির বিস্তার ঘটে প্রায় ৩০ গুণ। এক কথায় বলতে গেলে, চিরাচরিত পদ্ধতিতে বনায়ন সম্ভব করে তুলতে যেখানে ২০ থেকে ৩০ বছর লেগে যায়, সেখানে জাপানি উদ্ভিদ বিশেষজ্ঞের দেখানো পথে মাত্র ২ থেকে ৩ বছরের মধ্যেই ঘন অরণ্যের বিস্তার ঘটে। অরণ্যের মধ্যে রয়েছে আবার বেশ কয়েকটি বৈচিত্র্য যেমন - একটি পুষ্পোদ্যান, একটি বৃক্ষোদ্যান, একটি ফল বাগিচা এবং একটি ভেষজ উদ্যান।
‘স্ট্যাচু অফ ইউনিটি’কে ঘিরে আরও বেশ কয়েকটি পর্যটন আকর্ষণ গড়ে তোলা হয়েছে, যেমন টেন্ট সিটি, থিম পার্ক ইত্যাদি। থিম পার্কগুলির মধ্যে আবার বিশেষভাবে উল্লেখযোগ্য আরোগ্য বন, প্রজাপতি উদ্যান, ক্যাকটাস বাগান, বিশ্ব বন, ভারত বন, ইউনিটি গ্লো গার্ডেন, চিল্ড্রেন নিউট্রিশন পার্ক, জঙ্গল সাফারি ইত্যাদি।
PG/SKD/DM/
(
ক্রেতা, খাদ্যএবংগণবন্টনমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্যের সাহায্যে শস্য সংগ্রহ
নয়াদিল্লী, ১০ অক্টোবর, ২০২০
২০২০-২১ খরিফ বিপণন মরশুম শুরু হয়ে গেছে। কেন্দ্র অন্যান্য বছরের মতো এবছরও কৃষকদের কাছ থেকে ন্যূনতম সহায়ক মূল্যে শস্য সংগ্রহ শুরু করেছে।
২০২০-২১ খরিফ বিপণন মরশুমে ধান সংগ্রহ প্রত্যাশা মতোই হচ্ছে। ৯ই অক্টোবরের হিসেব অনুযায়ী বিভিন্ন রাজ্যের ২ লক্ষ ৮৩ হাজার কৃষকের থেকে ৩২,১২,৪৩৯ মেট্রিক টন ধান ৬০৬৫ কোটি ৯ লক্ষ টাকার বিনিময়ে সংগ্রহ হয়েছে।
এছাড়াও বিভিন্ন রাজ্যের থেকে প্রস্তাব পাওয়ার পর ২০২০ খরিফ বিপণন মরশুমে ডালশস্য এবং তৈলবীজ ৩০ লক্ষ ৭০ হাজার মেট্রিক টন সংগ্রহ করা হয়েছে। তামিলনাডু়, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা এবং অন্ধ্রপ্রদেশ থেকে এগুলি সংগ্রহ করা হয়েছে। এর পাশাপাশি অন্ধ্রপ্রদেশ, কর্ণাটক, তামিলনাড়ু এবং কেরালার থেকে ১ লক্ষ ২৩ হাজার মেট্রিক টন নারকেলের শুষ্ক শীষ সংগ্রহ করার উদ্যোগ শুরু হয়েছে। মূল্য সহায়ক প্রকল্পের আওতায় অন্যান্য রাজ্য ও কেন্দ্রশাসিত অঞ্চলগুলিকে প্রয়োজনে ডালশস্য, তৈলবীজ এবং নারকেলের শুষ্ক শীষ সংগ্রহের অনুমতি দেওয়া হবে। এক্ষেত্রে এইসব শস্যগুলির ন্যূনতম সহায়ক মূল্য বাজার দরের থেকে বেশি হলে তবেই সেগুলি সংগ্রহ করা হবে।
৯ই অক্টোবর পর্যন্ত সরকার তামিলনাডু় এবং হরিয়ানা থেকে ৪৫৯.৬ মেট্রিক টন মুগ সংগ্রহ করেছে। ৩২৬ জন কৃষকের কাছ থেকে ৩ কোটি ৩৩ লক্ষ টাকা দিয়ে এগুলি সংগ্রহ করা হয়েছে। একই ভাবে ৫ হাজার ৮৯ মেট্রিক টন নারকোলের শুষ্ক শীষ সংগ্রহ করা হয়েছে কর্ণাটক এবং তামিলনাডু়র ৩ হাজার ৯৬১ জন কৃষকের কাছ থেকে। এরজন্য ব্যয় হয়েছে ৫২ কোটি ৪০ লক্ষ টাকা। নারকোলের শুষ্ক শীষ এবং অড়হরের ডালের ক্ষেত্রেও যদি দেখা যায় বাজারদর ন্যূনতম সহায়ক মূল্যের থেকে কম হচ্ছে তাহলে সেগুলিও সংগ্রহ করা হবে।
CG/CB/NS
(Visitor Counter : 103
পর্যটনমন্ত্রক
লাদাখ উৎসবের সমাপ্তি অনুষ্ঠানে অংশ নিয়ে স্বাধীন দায়িত্বপ্রাপ্ত কেন্দ্রীয় সংস্কৃতি এবং পর্যটন প্রতিমন্ত্রী শ্রী প্রহ্লাদ সিং প্যাটেল লেহ-তে পর্যটন শিল্পকে চাঙ্গা করে তুলতে স্থানীয় প্রশাসনের সঙ্গে বৈঠক করলেন
নয়াদিল্লি, ৪ সেপ্টেম্বর, ২০১৯
লেহ সফরের দ্বিতীয় দিনে স্বাধীন দায়িত্বপ্রাপ্ত কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল লেহ-র ডেপুটি কমিশনার এবং পর্যটন শিল্পের সঙ্গে যুক্ত প্রতিনিধিদের সঙ্গে বৈঠক করেছেন। লাদাখ অঞ্চলে পর্যটনকে চাঙ্গা করে তুলতে স্থানীয় প্রশাসন এবং কেন্দ্রীয় সরকারের মধ্যে সমন্বয় নিয়ে বৈঠকে আলোচনা হয়।
কেন্দ্রীয় মন্ত্রী ‘লাদাখ উৎসব, ২০১৯’-এর সমাপ্তি অনুষ্ঠানে মুখ্য অতিথি হিসেবে উপস্থিত ছিলেন। অনুষ্ঠানের ভাষণে শ্রী প্যাটেল কেন্দ্রশাসিত অঞ্চলের সম্মান অর্জনের জন্য লাদাখবাসীদের ধন্যবাদ জানান। তিনি বলেন, লাদাখ অঞ্চলের উন্নয়নের জন্য বিভিন্ন আধিকারিক ও প্রতিনিধিদের সঙ্গে বৈঠক করেছেন। তিনি স্থানীয় মানুষদের আশ্বস্ত করেন যে এই বৈঠকের সুফল খুব শীঘ্রই মিলবে যা তাঁদের প্রত্যাশার থেকেও বেশি। উৎসবের সমাপ্তিতে সাংস্কৃতিক অনুষ্ঠানে অংশগ্রহণকারী শিল্পীদেরও প্রশংসা করেন শ্রী প্যাটেল।
লাদাখ স্বায়ত্তশাসিত পার্বত্য উন্নয়নের চেয়ারম্যান শ্রী গয়াল পি ওয়াঙ্গিয়াল অনুষ্ঠানে উপস্থিত ছিলেন। তিনি বলেন, কেন্দ্রীয় মন্ত্রীর এই লেহ সফরের জন্য স্থানীয় মানুষ খুব খুশি এবং আনন্দিত। আশা করা হচ্ছে, এই বৈঠক থেকে খুব ভালো সুফল মিলবে।
লাদাখে পর্যটন ক্ষেত্রে নতুন সম্ভাব্য দিশা অন্বেষণের জন্য শ্রী প্যাটেলের তিনদিনের এই সফরের গতকাল ছিল দ্বিতীয় দিন। এই সফরকালে তাঁর সঙ্গে পর্যটন মন্ত্রকের এক প্রতিনিধিদলও রয়েছে। প্রতিনিধিদলটি লাদাখ অঞ্চলের পর্যটন ক্ষেত্রের উন্নয়ন নিয়ে স্থানীয় প্রশাসন এবং পর্যটন শিল্পের সঙ্গে যুক্ত প্রতিনিধিদের সঙ্গে আলোচনা করে এবং আগামীদিনের পরিকল্পনা তৈরি করে।
সফরের তৃতীয় দিনে কেন্দ্রীয় প্রতিমন্ত্রী লাদাখের ভ্রাম্যমান বিজ্ঞান প্রদর্শনীর উদ্বোধন করবেন। একইসঙ্গে, ঐদিন দেশের বিভিন্ন প্রান্তে এ ধরনের প্রদর্শনীর বাসেরও উদ্বোধন করা হবে।
SSS/SS/DM
(Visitor Counter : 81
ক্ষুদ্র, অতিক্ষুদ্রওমাঝারিশিল্পমন্ত্রক
বাঁশ শিল্পের বাজার ৩০ হাজার কোটি টাকায় পৌঁছনোর প্রভূত সম্ভাবনা রয়েছে: নীতিন গড়করি
বাঁশের চাহিদা ও চাষ বাড়াতে আরও বৈচিত্র্য আনার আহ্বান জানালেন গড়করি
নয়াদিল্লি, ২৩ মার্চ, ২০২১
কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি আজ ভিডিও কনফারেন্সের মাধ্যমে বাঁশ সংক্রান্ত প্রযুক্তি, বাঁশজাত সামগ্রী ও পরিষেবা সম্পর্কিত এক ভার্চ্যুয়াল প্রদর্শনীতে ভাষণ দেন। ইন্ডিয়ান ফেডারেশন অফ গ্রিন এনার্জি  প্রতিষ্ঠানের পক্ষ থেকে এই প্রদর্শনী আয়োজন করা হয়েছে।
এই উপলক্ষে শ্রী গড়করি বলেন, বাঁশের চাহিদা আরও বাড়ানোর প্রয়োজনীয়তা রয়েছে। কয়লার বিকল্প হিসাবে বাঁশের বিপুল সম্ভাবনার কথা উল্লেখ করে তিনি বলেন, নির্মাণ শিল্পেও ঘাস প্রজাতির এই বৃক্ষটিকে ব্যবহার করা সম্ভব। তিনি বলেন, জাতীয় মহাসড়ক কর্তৃপক্ষ শীঘ্রই পাট ও কয়্যার সামগ্রীর ব্যবহার বাধ্যতামূলক করতে চলেছে। সংশ্লিষ্ট সকল পক্ষের সমবেত প্রয়াসে দেশে বাঁশ শিল্পের বাজার ২৫-৩০ হাজার কোটি টাকায় পৌঁছবে বলে তিনি আশা প্রকাশ করেন। বাঁশের চাহিদা আরও বাড়াতে প্রযুক্তি প্রয়োগের পাশাপাশি, স্বল্প ব্যয়ে বৈচিত্র্য সমৃদ্ধ সামগ্রী উৎপাদনের ওপরও তিনি জোর দেন। তিনি বলেন, বাঁশের ব্যবহার বাড়ানোর পাশাপাশি, চাষের পরিধি বাড়াতেও উৎসাহিত করতে হবে। বাঁশ শিল্পের প্রসারে মন্ত্রকের পক্ষ থেকে গৃহীত প্রকল্পগুলির মাধ্যমে সবরকম সহায়তার আশ্বাস দেন তিনি। শ্রী গড়করি বলেন, বাঁশজাত সামগ্রী উৎপাদনে আরও বৈচিত্র্য আনতে গবেষণার প্রয়োজন রয়েছে। একইসঙ্গে, উৎপাদিত সামগ্রী বিপণনের জন্য অনুকূল বাজার ব্যবস্থা গড়ে তোলাও আবশ্যক। বাঁশ ও বাঁশের অন্যান্য উপাদানের ক্ষেত্রে রেলের কাছ থেকে ৫০ শতাংশ ভর্তুকি আদায়ের চেষ্টা চলছে বলেও তিনি জানান। জৈব সিএনজি এবং চারকোল উৎপাদনের ক্ষেত্রে বাঁশকে কাজে লাগানো যেতে পারে বলে উল্লেখ করে শ্রী গড়করি বলেন, ব্যাম্বু মিশনের বিশেষ অনুদান কাজে লাগিয়ে আইআইটি-গুলি এই সমস্ত ক্ষেত্রে আরও গবেষণা চালাতে পারে।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও আবু ধাবীর যুবরাজ শেখ মোহামেদ বিন জায়েদ আল নাহিয়ানের মধ্যে টেলিফোনে কথা
নতুনদিল্লি, ৩রা সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ বিকেলে আবু ধাবীর যুবরাজ শেখ মোহামেদ বিন জায়েদ আল নাহিয়ানের সঙ্গে টেলিফোনে কথা বলেছেন। ভারত- সংযুক্ত আরব আমিরশাহীর সর্বাঙ্গীণ কৌশলগত অংশীদারীত্বের বিভিন্ন ক্ষেত্রে দ্বিপাক্ষিক সহযোগিতার তাঁরা মূল্যায়ন করেছেন। কোভিড-১৯ মহামারীর সময় ভারতীয় সম্প্রদায়কে যেভাবে সংযুক্ত আরব আমিরশাহী সাহায্য করেছে, প্রধানমন্ত্রী তার প্রশংসা করেন। আগামী পয়লা অক্টোবর থেকে দুবাইতে এক্সপো ২০২০ আয়োজিত হবে। শ্রী মোদী এই আয়োজনের সাফল্য কামনা করেন।
উভয় নেতা পারস্পরিক স্বার্থ সংশ্লিষ্ট আঞ্চলিক নানা বিষয় নিয়ে আলোচনা করেছেন। পৃথিবী থেকে সন্ত্রাসবাদ ও চরমপন্থা নির্মূল করার বিষয়ে দুই নেতা সহমত পোষণ করেন । এই ধরণের শক্তির বিরুদ্ধে আন্তর্জাতিক সম্প্রদায়ের একজোট হওয়া উচিৎ বলে তাঁরা মনে করেন।
CG/CB/ SFS/
(
পঞ্চায়েতিরাজমন্ত্রক
কোভিড-১৯ মহামারীর সংক্রমণ রোধে দেশজুড়ে জেলা প্রশাসন ও গ্রাম পঞ্চায়েতগুলি সক্রিয় উদ্যোগ নিয়েছে
নতুন দিল্লি, ২০ এপ্রিল, ২০২০
কোভিড-১৯ মহামারীর সংক্রমণ রোধে দেশের জেলা প্রশাসন ও গ্রাম পঞ্চায়তগুলি বিভিন্ন কর্মকাণ্ডের মাধ্যমে সক্রিয় উদ্যোগ নিয়েছে। এর মধ্যে বেশ কিছু কর্মকাণ্ড উদাহরণ স্বরূপ তুলে ধরা হল যাতে অন্যেরা তা অনুসরণ করতে পারে-
মধ্য প্রদেশ: 'আজীবিকা' কর্মসূচির আওতায়, রাজগড় জেলায় মাস্ক সেলাইয়ের কাজ শুরু হয়েছে, যাতে সেগুলি এই জেলার অন্তর্গত গ্রাম পঞ্চায়েত এলাকায় বিতরণ করা যায়। ভোপাল জেলার হুযুর তহসিলে অবস্থিত আছরপুরা গ্রাম পঞ্চায়েত প্রধান গ্রামবাসীদের বিনামূল্যে মাস্ক বিতরণ করেছেন। নরসিংহপুর জেলার চিচলি ব্লকের খামারিয়া পঞ্চায়েতে সচেতনতামূলক দেওয়াল চিত্রায়ন  করা হয়েছে।
তামিলনাড়ু: পঞ্চায়েত কর্মকর্তাদের তত্ত্বাবধানে তিরুপুর জেলার তিরুপ্পুর ব্লকের মঙ্গলম পঞ্চায়েতে স্যানিটাইজেশন করা হয়েছে।
নাগাল্যান্ড: রাজ্যে কোভিড-১৯ মহামারী সম্পর্কে সরকারের প্রস্তুতি পর্যালোচনা ও পরামর্শ দেওয়ার জন্য, মুখ্যসচিব তেমজেন টয়ের  নেতৃত্বে একটি বিশেষ উপদেষ্টা গোষ্ঠী  গঠন করা হয়েছে।
ডিমাপুরের কুহুবোতো ব্লকের শোযুখু গ্রামের গৃহহীন মানুষদের কাছে স্বনির্ভর গোষ্ঠীগুলি  রান্না করা খাবার পৌঁছে দিচ্ছে এবং গ্রামীণ স্তরে একটি সংস্থা ডিমাপুরের চুমুকিডিমা ব্লকের সিগন্যাল আঙ্গামি গ্রামের প্রতিটি দিন মজুর শ্রমিক পরিবারকে ১০ কেজি করে চাল সরবরাহ করেছে।
(CG/SS
সড়কপরিবহণওমহাসড়কমন্ত্রক
ভারত স্টেজ-৪ শ্রেণীর যানবাহনের রেজিস্ট্রেশন বন্ধ হচ্ছে
নয়াদিল্লি, ১৯ মার্চ, ২০২০
কেন্দ্রীয় সড়ক পরিবহণ ও মহাসড়ক মন্ত্রক ২০১৮’র ২০শে ফেব্রুয়ারি জারি করা এক বিজ্ঞপ্তিতে জানায় যে, ২০২০’র পয়লা এপ্রিলের পূর্বে ভারত স্টেজ-৪ শ্রেণীর উৎপাদিত যানবাহনগুলির রেজিস্ট্রেশন ২০২০’র ৩০শে জুনের পর থেকে বন্ধ হয়ে যাবে। বিজ্ঞপ্তিতে আরও জানানো হয়, বিক্রি হওয়া মোটরগাড়ির চেসিসের রেজিস্ট্রেশনও ৩০শে সেপ্টেম্বরের পর থেকে বন্ধ করে দেওয়া হবে। এদিকে সুপ্রিম কোর্টের পক্ষ থেকে ২০১৮’র ২৪শে অক্টোবর জারি করা এক নির্দেশে বলা হয়, ভারত স্টেজ-৪ শ্রেণীর যাবতীয় যানবাহন ২০২০’র পয়লা এপ্রিল থেকেই বিক্রি বা রেজিস্ট্রেশন বন্ধ করে দিতে হবে। লোকসভায় আজ এক প্রশ্নের লিখিত জবাবে কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/BD/SB
(Visitor Counter : 62